cyanic-selkie/wikianc huggingface dataset:
მუსინო (ბიჟბულიაკის რაიონი)
მუსინო  (Муса; Мусино) — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 91 ადამიანი. რაიონულ ცენტრ ბიჟბულიაკიდან დაშორებულია 15 კილომეტრით. უახლოესი რკინიგზის სადგურია პრიუტოვო, რომელიც დაშორებულია 58 კმ-ით.
2002 წლის აღწერის მიხედვით მოსახლეობის უმრავლესობას თათრები შეადგენენ (76 %).
ქსოვრისი
ქსოვრისი — სოფელი საქართველოში, მცხეთის მუნიციპალიტეტში. თემის ცენტრი (სოფლები: ქსოვრისი, ვარდისუბანი). მდებარეობს მდინარე ქსნის მარცხენა ნაპირზე. ზღვის დონიდან 640 მეტრი. მცხეთიდან 22 კმ., ქსნის რკინიგზის სადგურიდან 15 კმ. საბჭოთა პერიოდში სოფელში მოქმედებდა მეთესლეობის საბჭოთა მეურნეობა, მეფრინველეობის ფაბრიკა. ქსოვრისის სასოფლო საბჭოში შედიოდა ასევე სოფელი ვაზიანი.
ისტორია
სოფელი ქსოვრისი ისტორიული ძეგლია მუხრანის ვაკეზე. სოფელი უძველესი დროიდანვე წარმოადგენდა ქსნის ხეობის მნიშვნელოვან დასახლებას. არაბი ისტორიკოსი ბელაძორის ცნობით, არაბებს სხვა მხარეებთან ერთად გარკვეული პირობით ქსოვრისიც დამორჩილებია. ქსოვრისის დაწინაურებაში მნიშვნელოვანი როლი შეასრულა მისმა გეოგრაფიულმა მდებარეობამ. ქსოვრისზე გადიოდა „საქალაქო გზა“. აქ იღებდა სათავეს ე. წ. საგლახო რუ, რომელიც XVIII საუკუნეშიც მოქმედებდა. XVI საუკუნიდან სოფელი წილკნელის სამწყსოში და მუხრანბატონთა სათავადოში შედიოდა. ამავე ხანიდან ქსოვრისში ყმა-მამულის გარკვეულ ნაწილს ფლობდნენ რატიშვილები, ელიზბარაშვილები და გლურჯიძეები.
XVIII საუკუნეში ქსოვრისი ლეკთა თარეშის წინააღმდეგ წარმოებული ბრძოლების ერთ-ერთ ბასტიონად იქცა. XVII-XVIII საუკუნეების მიჯნაზე ლეკთა წინააღმდეგ ბრძოლებში განსაკუთრებით გამოიჩინა თავი ქსნის ერისთავთა საგვარეულო სახლის განაყოფმა, აზნაურმა ზურაბ რატიშვილმა, რისთვისაც მას სამეფო კარმა თავადობა უბოძა. 1723 წელს ქსოვრისში დაბანაკდა ვახტანგ VI, რომელიც აქედან ხელმძღვანელობდა ლეკთა წინააღმდეგ წარმოებულ ბრძოლებს. 1732 წლის დეკემბერში ქსოვრისს ლეკები დაესხნენ თავს. გივი ამილახვარმა და თარხან ლუარსაბმა მტერი დაამარცხა.
დემოგრაფია
2014 წლის აღწერის მონაცემებით სოფელში ცხოვრობს 1268 ადამიანი.
ისტორიული ძეგლები
სოფელში შემორჩენილია XVIII საუკუნის ქართული ხუროთმოძღვრული კომპლექსი რატიშვილების ციხე-დარბაზის ნანგრევები და ეკლესია. სოფლის განაპირას აღმართულია ცილინდრული კოშკი. XIX საუკუნეში დანგრეული სასახლის ადგილზე ორსართულიანი საცხოვრებელი სახლი ააშენეს. ციხე სამიარუსიანი იყო. მისი ერთადერთი ოთხსართულიანი საბრძოლო კოშკი სამხრეთ-დასავლეთ კუთხეშია აღმართული. კოშკის ქვედა სართულში ჭაა. ზედა სართული საბრძოლო ბაქანია, მეორე და მესამე სართულები საცხოვრებლად იყო გამოყენებული.
სქოლიო
კატეგორია:მცხეთის მუნიციპალიტეტის სოფლები
შამილ ბასაევი
შ.ბასევი სამჯერ აბარებდა მოსკოვის სახელმწიფო უნივერსიტეტში იურიდიულ ფაკულტეტზე, მაგრამ ვერ მოხვდა საკონკურსო გამოცდების შედეგად. 1987 წელს ჩააბარა მოსკოვის მიწათმოწყობის ინჟინერთა ინსტიტუტში. 1991 წლამდე მოსკოვში მუშაობდა ერთ-ერთ კოოპერატივში სავაჭრო-საშუამავლო შეზღუდული პასუხისმგებლობის ამხანაგობაში. 1991 წლის დასაწყისში დაბრუნდა ჩეჩნეთში და შევიდა კავკასიის ხალხთა კონფედერაციის (კხკ) ჯარებში. 1991 წლის აგვისტოს პუტჩისას მონაწილეობდა მოსკოვში „თეთრი სახლის“ დაცვაში.
1991 წლის 9 ნოემბერს ჩეჩნეთში რუსი მედესანტეების გადასროლის შემდეგ მონაწილეობდა სამგზავრო თვითმფრინავის „ტუ-154“-ის გატაცებაში მინერალური წყლებიდან თურქეთში. ამ აქციის შემდეგ ბასაევი გახდა ჯ. დუდაევის სპეცდანიშნულების რაზმის ასმეთაური. 1991 წლის მიწურულიდან 1992 წლის დასაწყისამდე მან გაატარა საზღვარგარეთ. კერძოდ, მონაწილეობდა მთიანი ყარაბაღის კონფლიქტში და იბრძოდა სომეხი სეპარატისტების წინააღმდეგ. გარკვეული დროით იმყოფებოდა პაკისტანში, სადაც მომზადებას გადიოდა მუჯაჰედთა საწვრთნელ ბანაკში. 1992 წელს შ. ბასაევი დაინიშნა კხკ-ის ჯარების სარდლად. ხსენებული ორგანიზაცია, მრავალ ექსპერტთა მტკიცებით, შექმნილი იყო რუსეთის სპეცსამსახურების მიერ იმისათვის, რომ კავკასიაში არ დაეშვათ ეროვნულ-განმათავისუფლებელი მოძრაობების აღზევება.
1992 წლის აგვისტოდან ბასაევი მონაწილეობდა აფხაზეთში წარმოებულ საბრძოლო მოქმედებებში აფსუა სეპარატისტების მხარეს. მეთაურობდა გაგრის ფრონტს და იყო აფხაზეთის თვითგამოცხადებული რესპუბლიკის თავდაცვის მინისტრის მოადგილე. მეთაურობდა ჩეჩენ მოხალისეთა რაზმს, რომელსაც შემდგომში ეწოდა „აფხაზური ბატალიონი“. 1993 წელს აფხაზეთის პრეზიდენტის ვ. არძინბას განკარგულებით იგი დაინიშნა თავდაცვის მინისტრის მოადგილედ გუდაუთის რაიონულ ადმინისტრაციაში. 1994 წლის ზაფხულში ჩეჩნეთში დაწყებულ სამოქალაქო ომში იღებდა მონაწილეობას.
შ. ბასაევის სახელმა საქვეყნო აღიარება ჰპოვა ბუდიონოვსკში განვითარებული მოვლენების შემდეგ 1995 წლის 14 ივლისს. ამ დივერსიული აქციის დასასრული ყველასათვის მოულოდნელი აღმოჩნდა. ბასაევის დივერსიულ რაზმს მიართვეს ავტობუსები და ჩეჩნეთისკენ მიმავალი გზა გაუხსნეს. მოლაპარაკებებზე, შ. ბასაევთან, რუსეთის მხარეს წარმოადგენდა პრემიერ-მინისტრი ვ. ჩერნომირდინი. ბუდიონოვსკში განხორციელებული ოპერაციის გამო ბასაევის რაზმის მთელ პირად შემადგენლობას მიენიჭა „კიომან სიის“ (ერის ღირსება) წოდება, ხოლო თვით ბასაევს - ბრიგადის გენერლის წოდება. 1995 წლის ზაფხულ-შემოდგომაზე ბასაევი არაერთხელ დაემუქრა რუსეთის ხელისუფლებას მათ ტერიტორიაზე ახალი დივერსიული აქტების განხორციელებით იმ შემთხვევაში თუ არ შეწყდებოდა საბრძოლო მოქმედებები და და არ დაიწყებოდა მოლაპარაკებები.
1996 წლის აპრილის დასასრულს პრეზიდენტ ჯ.დუდაევის დაღუპვის შემდეგ, საველე მეთაურების თათბირზე ბასაევი არჩეულ იქნა ჩეჩნეთის რესპუბლიკა იჩქერიის შეიარაღებული ძალების სარდლად ა. მასხადოვის ნაცვლად. მანამდე ბასაევს, შეიარაღებულ ძალებში ეკავა სადაზვერვო-დივერსიული ბატალიონის მეთაურის პოსტი. 1996 წლის დეკემბერში ბასაევმა მონაწილეობა მიიღო ჩეჩნეთის რესპუბლიკაში გამართულ საპრეზიდენტო არჩევნებში, სადაც მას ამომრჩეველთა 25,5 %-მა დაუჭირა მხარი. თუმცა გასამარჯვებლად, ეს საკმარისი არ აღმოჩნდა.
1997 წლის 27 იანვარს გამართულ საპრეზიდენტო არჩევნებში იგი დამარცხდა ასლან მასხადოვთან. მიუხედავად ამისა, 1997 წლიდან ჩეჩნეთის მთავრობაში მას ვიცე-პრემიერის პოსტი ეკავა, ხოლო შემდგომ მთავრობის მეთაურის მოვალეობის შემსრულებელი იყო. 1997 წლის ივლისის დასაწყისში ბასაევი გადადგა და მშობლიურ ვედენოში დაბრუნდა. 1998 წლის ივლისში იგი დაინიშნა ჩეჩნეთის რესპუბლიკა - იჩქერიის შეიარაღებული ძალების მთავარსარდლის მოადგილედ. 1999 წლის აგვისტოს დასაწყისში ბასაევის და ხატაბის მოხალისე-მუჯაჰედების რაზმები (დაახ. 400-მდე ადამიანი) შევიდნენ ცუმიდის რაიონის (დაღესტანი) ტერიტორიაზე. სამკვირიანი ბრძოლების შემდეგ, მათ რუსეთის ჯარების დაჯგუფებას მნიშვნელოვანი ზარალი მიაყენეს და უკან, ჩეჩნეთში დაბრუნდნენ. 1999 წლის სექტემბერში ბასაევის ბანდფორმირებები ხელმეორედ შევიდნენ დაღესტნის ტერიტორიაზე იმისათვის, რომ ჩეჩნეთის ოკუპაციისთვის მზადებაში მყოფი რუსეთის ჯარებისთვის პრევენციული დარტყმები მიეყენებინათ.
1999 წელს ბასაევი ორი თვის მანძილზე ინარჩუნებდა ჩეჩნეთის დედაქალაქ გროზნის თავდაცვას. 2000 წლის თებერვალში ალყიდან გამოსვლისას იგი მძიმედ დაიჭრა - ნაღმზე აფეთქდა, რომლის შედეგად მას ცალი ფეხის ამპუტაცია გაუკეთდა. გარკვეული პერიოდის შემდეგ ბასაევი კვლავ მწყობრში ჩადგა და შექმნა დივერსიული ბრიგადა „რიადუს სოლიჰიინი“, რომელმაც განახორციელა რამდენიმე დივერსიული აქტი რუსეთის ტერიტორიაზე. ჩეჩნეთის პრეზიდენტის აბდულ-ჰალიმ სადულაევის ხელისუფლებაში მას პირველი ვიცე-პრემიერის პოსტი ეკავა. იყო კავკასიის მუჯაჰედთა ამირა.
ბასაევი აფხაზეთის ომში
2002 წლის 20 თებერვლის გაზეთ „საქართველოს რესპუბლიკის“ #42-ში დაიბეჭდა საინფორმაციო სააგენტო „საქინფორმის“ მიერ გავრცელებული ცნობა: „საქართველოს შინაგან საქმეთა და სახელმწიფო უშიშროების სამინისტროების შესაბამისი სტრუქტურები 1996 წლიდან ეძებენ შამილ ბასაევს, რომელსაც ბრალად ედება 1992-1993 წლების პერიოდში აფხაზეთის ტერიტორიაზე საქართველოს სახელმწიფოს წინააღმდეგ მიმართული მოქმედება“, — განაცხადა 19 თებერვალს საქართველოს გენერალურმა პროკურორმა ნუგზარ გაბრიჩიძემ. თბილისში გამართულ პრეს-კონფერენციაზე მან თქვა, რომ ჯერ კიდევ 1996 წელს გაიცა შ.ბასაევის დაპატიმრების სანქცია, მაგრამ იმის გამო, რომ ვერ დადგინდა მისი ზუსტი ადგილსამყოფელი, დაიწყო მისი ძებნა. გენერალურმა პროკურორმა აღნიშნა, რომ „შ. ბასაევის დაკავების შემთხვევაში საქართველოს სახელმწიფოსა და აფხაზეთის ავტონომიური რესპუბლიკის მოსახლეობის წინააღმდეგ მისი მოქმედების შესახებ სისხლის სამართლის საქმე გადაეცემა სასამართლოს“, — განაცხადა მან. ნ. გაბრიჩიძემ აღნიშნა, რომ ამ საქმის მასალებში „არის უამრავი ნივთიერი მტკიცებულება, რომლებიც მოწმობს აფხაზეთში შ. ბასაევის მართლსაწინააღმდეგო მოქმედებას“.
რესურსები ინტერნეტში
კატეგორია:ჩეჩენი პოლიტიკოსები კატეგორია:ტერორისტები კატეგორია:დაბადებული 14 იანვარი კატეგორია:დაბადებული 1965 კატეგორია:გარდაცვლილი 10 ივლისი კატეგორია:გარდაცვლილი 2006
ალაფხანა
thumb|თათრის მოედანი და ბაზარი თბილისში. 1870-იანი წწ. ალაფხანა, მარცვლეულითა და ფქვილით მოვაჭრეთა რიგები XVIII-XIX სს. ძველ თბილისში. განლაგებული იყო თათრის მოედნის (ახლანდ. გორგასლის მოედანი) დასავლეთ მხარეზე.
ლიტერატურა
კატეგორია:თბილისის ისტორია
შუს ცომი
შუს ცომი(pâte à choux )— ბევრ დესერტში გამოყენებული დელიკატური საკონდიტრო ცომი. იგი შეიცავს მხოლოდ კარაქს, წყალს, ფქვილს და კვერცხს. ამომყვანი აგენტის გამოყენების ნაცვლად, ცომს გამოცხობის დროს, მაღალი ტენიანობის გამო წარმოქმნილი ორთქლი აფუებს. მზადდება ორ ეპატად. პირველ ეტაპზე ფქვილი იხარშება წყალში ან/და რძეში, კარაქთან და მარილთან ერთად. მიიღება ცომი სახელად პანადი (panade), მეორე ეტაპზე კი საბოლოო პროდუქტის, შუს ცომის, მისაღებად პანადს ემატება კვერცხი.
ისტორია
სახელი პატ ა შუ (pâte à choux) ცომმა მე -18 საუკუნეში, მას შემდეგ მიიღო, რაც ის ჟან ავისმა და ანტუან კარემ დახვეწეს და სრულჰყვეს.
შუს ცომის გამოყენებით მომზადებული საკონდიტრო ნაწარმი
ეს ცომი მრავალი საკონდიტრო ნაწარმის მოსამზადებლად გამოიყენება. მათ შორისაა თავად შუ. ასევე პროფიტროლები, კროკომბუში, ეკლერი, რელიგიოსი, ფრანგული კრუერი, ბენეტი, სენტ ონორეს ტორტი, პარიზული ნიოკი, პელმენი, შუკეტები (შეუვსებელი შოუს ცომი შაქართან ერთად) და გუგერები.
შუს ცომი ძირითადად ცხვება, მაგრამ ბენეტი იწვება. ესპანეთსა და ლათინურ ამერიკაში ჩუროს ამზადებენ შემწვარი შუს ცომისგან. იტალიურ სამზარეულოში შუს ცომი არის ზაპოლე დი სან ჯუზეპეს ბაზა. შუს ცომი ძირითადათ ივსება კრემით, რათა მომზადდეს შუ ან ეკლერი.
ლეალესის დეპარტამენტი
ლეალესის დეპარტამენტი (Departamento Leales) — დეპარტამენტი არგენტინაში, ტუკუმანის პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 51 090 ადამიანს შეადგენდა. ფართობი 2 027 კმ²-ია.
დეპარტამენტის ადმინისტრაციული ცენტრია ქალაქი ბელია-ვისტა.
რესურსები ინტერნეტში
კატეგორია:ტუკუმანის პროვინციის დეპარტამენტები
ნაიადები
ნაიადა (Νηϊάδες, Ναΐδες, Ναϊάδες (Naias, Naiados)) ბერძნულ მითოლოგიაში წყლის (მდინარის, ნაკადულის, წყაროს) ნიმფა (ქართ. ფერიები). იყვნენ ზევსის ქალიშვილები, წყლის სტიქიის ნიმფები, ნერეიდების ნათესავნი. მოხსენიებულნი არიან „ოდისეაში“ (XIII 104).
ზევსი როგორც ზეცის, ღრუბლებისა და წვიმის ღმერთი, ასევე ნაიადებიც იგივე სტიქიის ქალღმერთები არიან. ჰესიოდის მიხედვით გორაკებისა და ტყეების ნაიადები — გეას შვილები არიან. ზევსის გარდა, ნაიადები თან ახლდათ პოსეიდონს, დიონისეს, აპოლონს, აფროდიტეს, დემეტრას, პერსეფონეს, იძლევიან ხვავს, ბარაქას და ჯანმრთელობას, მფარველობენ ქორწინებებს. ნაიადები ითვლებოდნენ მოკვდავებად თუმცა ცხოვრობენ დიდხანს.
განასხვავებდნენ ზღვის ნაიადებს, მდინარის, წყაროების, ნაკადულების, მთების (ორეადები), ველების (ნეპეები), მდელოების (ლიმონიადები), ხეების (დრიადები) და ა.შ.
შენიშვნები
კატეგორია:ბერძნული მითოლოგია კატეგორია:ნიმფები
ირაკლი გოგავა
ირაკლი გოგავა (დ. 10 ივლისი, 1974, ბათუმი) — ქართველი პოლიტიკოსი.
1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საერთაშორისო სამართლისა და საერთაშორისო ურთიერთობების ფაკულტეტი და ასპირატურა. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი“.
რესურსები ინტერნეტში
კატეგორია:დაბადებული 10 ივლისი კატეგორია:დაბადებული 1974 კატეგორია:საქართველოს V მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ბათუმში დაბადებულები
Formica transmontanis
Formica transmontanis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სიერა-დე-ლას-კიხადასის ეროვნული პარკი
რესურსები ინტერნეტში
კატეგორია:არგენტინის ეროვნული პარკები კატეგორია:1991 წელს დაარსებული დაცული ტერიტორიები კატეგორია:სან-ლუისის პროვინციის დაცული ტერიტორიები კატეგორია:1991 წელს დაარსებულები არგენტინაში
ციცაგიანთკარი
ციცაგიანთკარი — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (ახალუბნის თემი). მდებარეობს შიდა ქართლის ვაკეზე. მდინარე აძურის (მეჯუდის მარჯვენა შენაკადი) ნაპირას. ზღვის დონიდან 710 მეტრი. გორიდან 15 კილომეტრი.
დემოგრაფია
2014 წლის აღწერის მონაცემებით, სოფელში ცხოვრობს 243 ადამიანი.
სქოლიო
კატეგორია:გორის მუნიციპალიტეტის სოფლები
საფიქიურდი (გორანბოი)
საფიქიურდი (Səfikürd) — სოფელი აზერბაიჯანში, გორანბოის რაიონში. მოსახლეობის რაოდენობა  —  	3 998  კაცი.
რესურსები ინტერნეტში
კატეგორია:გორანბოის რაიონის სოფლები
აბესალომ და ეთერი (ფილმი)
აბესალომ და ეთერი — რეჟისორ ლეო ესაკიას 1967 წლის ფილმი. ეფუძნება ამავე სახელწოდების ოპერას.
რესურსები ინტერნეტში
კატეგორია:1967 წლის ქართული ფილმები კატეგორია:სსრკ-ის ფილმები კატეგორია:ქართულენოვანი ფილმები კატეგორია:ლეო ესაკიას ფილმები
ახალი ზელანდია 1956 წლის ზაფხულის ოლიმპიურ თამაშებზე
ახალმა ზელანდიამ ზაფხულის ოლიმპიურ თამაშებზე მერვედ იასპარეზა 1956 წელს, ავსტრალიის ქალაქ მელბურნში. ამ თამაშებზე მათ 2 ოქროს მედალი მოიპოვეს.
რესურსები ინტერნეტში
კატეგორია:ქვეყნები 1956 წლის ზაფხულის ოლიმპიურ თამაშებზე კატეგორია:ახალი ზელანდია ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
აკვასკია
აკვასკია, აკვასქია — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (გუფის თემი), მდინარე ღალიძგის მარჯვენა ნაპირზე. რკინიგზის სადგური ოჩამჩირე – ტყვარჩელის ხაზზე. ზღვის დონიდან 90 მ, შავი ზღვიდან 10 კმ, ოჩამჩირიდან 11 კმ. 2008 წლიდან ოკუპირებულია რუსეთის ფედერაციის მიერ.
ისტორია
ადგილობრივების ცნობით მისი ძველი ქართული სახელია ქუასკური. XIX საუკუნის შუა ხანებიდან ფიქსირდება წყაროებში აკვასკიას ფორმით (ფ. ზავადსკი), იხსენიება 1867 ლის აფხაზ მუჰაჯირთა სიაში (აკვასკი). 1886 წელს აკვასკი ბესლახუბის სასოფლო საბჭოში შედიოდა, ხოლო 1930 წელს – გუფის თემში. 1930-იანი წლების დასაწყისში გუფის სასოფლო საბჭოს გამოეყო სოფლები აკუასკე და ზაგანი, რითაც შეიქმნა აკუასკის სასოფლო საბჭო ცენტრით სოფელ აკუასკეში. 1954 წელს აკვასკისა და გუფის სასოფლო საბჭოები ერთ, გუფის სასოფლო საბჭოში გააერთიანეს.
სქოლიო
კატეგორია:გუფის თემის სოფლები
ერებუსი
ერებუსი (Erebus) — ვულკანი ანტარქტიდაში. ყველაზე სამხრეთით მდებარე მოქმედი ვულკანი დედამიწაზე. სიმაღლე 3794 მ. მდებარეობს როსის კუნძულზე, სადაც ამის გარდა არსებობს 3 ჩამქრალი ვულკანი. აგებულია ბაზალტებითა და ტუფებით. მთავარი კრატერის დიამეტრია 850 მ, სიღრმე 275 მ, განლაგებულია 3743 მ სიმაღლეზე. მთავარი კრატერის დაბლა მდებარეობს მეორე, შედარებით მცირე კრატერი. ვულკანის კრატერში არსებობს უნიკალური ლავური ტბა. მუდმივი აქტიურობა შეიმჩნევა 1972 წლიდან. კალთებზე ბევრია ფუმაროლები და პარაზიტული კონუსი, რომლებიც აქტიური კრატერის მსგავსად კენიტური ტუფითა და ლავითაა აგებული. მოქცეულია დედამიწის ქერქის რღვევების კვეთის ადგილას და წარმოადგენს დედამიწის ერთ-ერთ ყველაზე აქტიურ ვულკანს. ამ რღვევებიდან პერიოდულად იფრქვევა სიღრმითი აირები, მათ შორის წყალბადი და მეთანი, რომლებიც სტრატოსფეროსთან მიღწევისას ანგრევენ ოზონს. ოზონის ფენის მინიმალური სისქე შეიმჩნევა როსის ზღვაზე, სადაც განლაგებულია ვულკანი ერებუსი. ვულკანის კალთებზე 100 მ სიმაღლეზე ნაპოვნია ზღვის ფაუნისა და ფლორის ნაშთები. ერებუსი განთქმულია თავისი დიდი მყინვარის ენით.
მწვერვალზე პირველად ავიდნენ და მოქმედი ვულკანის კიდეს მიაღწიეს ერნესტ შეკლტონის ექსპედიციის წევრებმა 1908 წლის 10 მარტს. ერებუსი აღმოაჩინა ინგლისურმა ექსპედიციამ პოლარეთის მკვლევარის ჯეიმზ კლარკ როსის ხელმძღვანელობით გემებით „ერებუსი“ და „ტერორი“ 1841 წლის 28 იანვარს. გემსა და ვულკანს სახელი ეწოდა ძველი ბერძენი ღმერთის ერების პატივსაცემად.
აშშ-ის ნიუ-მექსიკოს შტატის სამთო მოპოვებისა და ტექნოლოგიის ინსტიტუტმა ვულკანზე დაკვირვების მიზნით ორგანიზება გაუწია აქ სადგურის შექმნას. 1979 წლის 28 ნოემბერს ვულკანის ფერდობს შეეჯახა სამგზავრო თვითმფრინავი, რის შედეგადაც დაიღუპა 257 ადამიანი.
რესურსები ინტერნეტში
კატეგორია:ანტარქტიდის ვულკანები
ტამილის ეროვნული ალიანსი
ტამილის ეროვნული ალიანსი- პოლიტიკური ალიანსი შრი-ლანკაში, რომელიც წარმოადგენს ქვეყნის ტამილურ უმცირესობას. იგი ჩამოყალიბდა 2001 წლის ოქტომბერში ტამილური ნაციონალისტური პარტიებისა და ყოფილი სამხედრო ჯგუფების მიერ. ალიანსი თავდაპირველად მხარს უჭერდა კუნძულის ტამილებისთვის თვითგამორკვევას ავტონომიურ სახელმწიფოში. მან მხარი დაუჭირა მოლაპარაკებებს მეამბოხე ტამილ ელამის განმათავისუფლებელ ვეფხვებთან შრი-ლანკაში სამოქალაქო ომის მოსაგვარებლად. ის ითვლებოდა ტამილ ელამის განმათავისუფლებელ ვეფხვების პოლიტიკურ მარიონეტად, რომელმაც აირჩია მისი ზოგიერთი კანდიდატი. მისი ხელმძღვანელობა ამტკიცებს, რომ იგი არასოდეს უჭერდა მხარს ტამილ ელამის განმათავისუფლებელ ვეფხვებს და უბრალოდ აწარმოებდა მოლაპარაკებებს მათთან, ისევე როგორც მთავრობამ გააკეთა.
სამოქალაქო ომის დამთავრებისა და ტამილელი ვეფხვების დამარცხების შემდეგ, ტამილების ეროვნულმა ალიანსმა წამოაყენა მოთხოვნა დამოუკიდებელ სახელმწიფოზე და განაცხადა, რომ მზად არის მიიღოს რეგიონალური თვითმმართველობა. ალიანსზე და მის მხარდამჭერებზე მრავალი თავდასხმა განხორციელდა მისი არსებობის განმავლობაში და მისი სამი მოქმედი პარლამენტის წევრი მოკლეს, სავარაუდოდ, მთავრობის მხარდაჭერილი მეტოქე ჯგუფების მიერ.
ალიანსი ამჟამად შედგება ოთხი პარტიისგან: ელამის სახალხო რევოლუციური განმათავისუფლებელი ფრონტი, ილანკაი ტამილ არასუ კაჩჩი, ტამილ ელამის სახალხო განმათავისუფლებელი ორგანიზაცია და ტამილ ელამის განმათავისუფლებელი ორგანიზაცია.
ინგლისის თასი 1874-1875
ინგლისის თასი 1874-75 იყო მე-4 უძველესი საფეხბურთო ტურნირი მსოფლიოში. ის ცნობილია როგორც ინგლისის თასი. ტურნირი დაიწყო 1874 წლის 14 ნოემბერს და დასრულდა 1875 წლის 13 მარტს, კენინგტონ ოვალის სტადიონზე, ლონდონში, სადაც როიალ ენჯინირსმა გაიმარჯვა გადათამაშებაში ოლდ იტონიანსთან ანგარიშით 2-0.
გადათამაშება
კატეგორია:1874 წელი ფეხბურთში კატეგორია:1875 წელი ფეხბურთში
ტამილის ეროვნული ალიანსი
ისტორია
ტამილების ეროვნული ალიანსი ჩამოყალიბდა 2001 წლის ოქტომბერში 2001 წლის საპარლამენტო არჩევნებში ერთიანი პლატფორმით მონაწილეობის მისაღებად. 2001 წლის 20 ოქტომბერს ხელი მოეწერა ურთიერთგაგების მემორანდუმს მთელ ცეილონის ტამილურ კონგრესს (ACTC), ელამის სახალხო რევოლუციურ განმათავისუფლებელ ფრონტს (EPRLF), ტამილ ელამის განმათავისუფლებელ ორგანიზაციას (TELO) და ტამილელთა გაერთიანებულ განმათავისუფლებელ ფრონტს (TULF) შორის.
დაარსებიდან მალევე ტამილების ეროვნული ალიანსმა დაიწყო უფრო პრო-ტამილ ელამის განმათავისუფლებელ ვეფხვების პოზიციის დაფიქსირება, მხარი დაუჭირა მათ „თავისუფლებისთვის ბრძოლას“ და აღიარა ისინი შრი-ლანკის ტამილების ერთადერთ წარმომადგენლად.
ტამილების ეროვნულმა ალიანსმა ბოიკოტი გამოუცხადა 2008 წლის ადგილობრივი თვითმმართველობის არჩევნებს ბატიკალოას ოლქში, 2008 წლის აღმოსავლეთ პროვინციული საბჭოს არჩევნებს მთავრობის მიერ მხარდაჭერილი გასამხედროებული ჯგუფის მიერ განხორციელებული მუქარის გამო და ჩრდილო-აღმოსავლეთ პროვინციის გაერთიანების წინააღმდეგ წავიდა.
2010 წლის საპრეზიდენტო არჩევნებზე ალიანსმა მხარი დაუჭირა საერთო ოპოზიციის კანდიდატს სარატ ფონსეკას, რომელმაც, როგორც შრი-ლანკის არმიის მეთაურმა, მნიშვნელოვანი როლი ითამაშა ტამილ ელამის განმათავისუფლებელი ვეფხვების დამარცხებაში. 2010 წლის მარტში ალიანსმა უარი თქვა თავის მოთხოვნაზე ცალკე ტამილური სახელმწიფოს შექმნის შესახებ და მხარი დაუჭირა ფედერალურ გადაწყვეტას ჩრდილოეთ და აღმოსავლეთ პროვინციების შეერთებით.
2015 წლის საპარლამენტო არჩევნებზე ალიანსმა მიიღო 515,963 ხმა (4,62%) და პარლამენტში 225 ადგილიდან მოიპოვა 16 ადგილი.
სქოლიო
კატეგორია:ტამილების ეროვნული ალიანსი კატეგორია:შრი-ლანკის პოლიტიკური პარტიები
კომეტსახის ნისლეული
კომეტსახის ნისლეული — კომეტის სახის გალაქტიკური ნისლეული, რომლის ზომა საშუალოდ 1 პარსეკის ტოლია. იგი ასხივებს უწყვეტ სპექტრს. კომეტსახის ნისლეულის თავი შეიცავს ახალგაზრდა ვარსკვლავს (კურო (თანავარსკვლავედი)კუროს T ტიპისას), რაც იწვევს აღნიშნული ნისლეულის ნათებას. თუმცა აღსანიშნავია ის ფაქტიც, რომ ეს არ არის ერთადერთი „კომეტსახის ნისლეული“ კოსმოსში. ზოგიერთ კომეტსახის ნისლეულს ვარსკვლავიდან სხვადასხვა მხარეს მიმართული, ორი კომეტის ფორმა აქვს, ზოგს კი გლობუსისა და ასე შემდეგ. ვარაუდობენ, რომ დღესაც მიმდინარეობს კომეტსახის ნისლეულების წარმოშობა.
კატეგორია:ნისლეულები
სილაური
სილაური — სოფელი საქართველოში, გურიის მხარის ოზურგეთის მუნიციპალიტეტში, თემის ცენტრი (სოფელი სილაური). მდებარეობს მდინარე სუფსის მარჯვნივ, ზღვის დონიდან 100 მ., ოზურგეთიდან 13 კმ. სოფელში ჩამოედინება მდინარეები რობა და მამათისღელე. სოფელში არის საჯარო სკოლა.
ისტორია
სოფლის ძველი სახელწოდებაა ძეგორა. რუხმელის ხეობაში იდგა ციხე და წმინდა გიორგის ეკლესია. დღევანდელი სილაურის ტერიტორიაზეა ბაილეთის ნაწილი ე.წ. გაღმა ბაილეთი. გაღმა ბაილეთი გურიელების კუთვნილება იყო და გურიის სამთავროს მნიშვნელოვან ცენტრს წარმოადგენდა. აქ მდებარეობდა გურიელთა სასახლე და გვიანშუასაუკუნეების ციხე-სიმაგრე, ასევე 1609 წელს აგებული ბაილეთის ეკლესია. 1614 წელს მამია II გურიელმა ბაილეთის რეზიდენციაში მიიღო სტუმრები, იეზუიტი მისიონერები ლუი გრანჟე და ეტიენ ვიო. ბაილეთის ეკლესია მამათისა და ჩეხედანას ეკლესიებთან ერთად იერუსალიმის უფლის საფლავისთვის იყო შეწირული. ეკლესია ნაგები იყო აგურითა და ნახეთქი ქვით. XVIII საუკუნის ბოლოდან გაღმა ბაილეთს, როგორც საბატონიშვილოს, ფლობდა ლევან გურიელი. 1827 წელს ეკლესიას დაადგეს თლილი ქვის გუმბათი და მოხატეს. ეკლესიის აღმოსავლეთ ნაწილი სამწახნაგოვანი ნახევარწრის ფორმისა იყო. მხატვრობა შეიცავდა გურიელების გვარის წარმომადგენელთა პორტრეტებს. ბაილეთის ეკლესია და ციხე 1958-62 წლებში დაანგრიეს ჯუმათის სკოლის მშენებლობისთვის. სოფელში 1945 წელს აშენდა მცირე ჰიდროელექტროსადგური, რომლის სიმძლავრე იყო 23 კვტ/სთ. 1977 წელს სილაურის კოლმეურნეობა ფლობდა 125 ჰა ჩაისა და 21,5 ჰა ციტრუსის პლანტაციებს.
სქოლიო
კატეგორია:ოზურგეთის მუნიციპალიტეტის სოფლები
დინასი (სამხრეთი ზამბოანგა)
სქოლიო
კატეგორია:სამხრეთ ზამბოანგის მუნიციპალიტეტები
Formica triangularis
Formica triangularis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
შანკევანი
შანკევანი, ივეთის-ზახარო — სოფელი საქართველოში, მცხეთის მუნიციპალიტეტში, საგურამოს თემში. მდებარეობს საგურამოს ქედის ჩრდილოეთ კალთაზე, ზღვის დონიდან 880 მ, მცხეთიდან 16 კმ, საგურამოდან 4 კმ.
ისტორია
1898 წლის ერთვერსიან რუკაზე აღნიშნული დასახლება მოხსენიებულია „ივეთის-ზახარო“-ს სახელით, ხოლო სოფელი არაშენდა — „შანკევარი“-დ (Шанкеваръ/Аръ-Ашенда). 1910 წლის ერთვერსიან რუკაზე კი სოფელი უკვე იხსენიება, როგორც „შამკევანი“. საბჭოთა პერიოდში სოფელში მოქმედებდა საგურამოს მებოსტნეობის საბჭოთა მეურნეობა.
დემოგრაფია
2014 წლის აღწერის მონაცემებით სოფელში ცხოვრობს 58 ადამიანი.
სქოლიო
კატეგორია:მცხეთის მუნიციპალიტეტის სოფლები
ალბარასინი
ალბარასინი (Albarracín, Albarrazín) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის სიერა-დე-ალბარასინის კომარკის შემადგენლობაში. ფართობი — 456,5 კმ². მოსახლეობა — 1006 კაცი (2020 წ.).
სქოლიო
კატეგორია:ტერუელის მუნიციპალიტეტები
მანატი (კუბა)
მანატი (Manatí) — ქალაქი და მუნიციპალიტეტი კუბაში, ლას-ტუნასის პროვინციაში. მდებარეობს პროვინციის ჩრდილო-დასავლეთ ნაწილში, კუბის ჩრდილოეთ სანაპიროზე, მანატის უბესთან.
დემოგრაფია
2004 წელს, მუნიციპალიტეტის მოსახლეობა 33 573 ადამიანს შეადგენდა. 953 კმ² ფართობზე მოსახლეობის სიმჭიდროვე იყო 35,2 ადამიანი კმ²-ზე. მოსახლეობა ძალზედ მრავალფეროვანია, რაც გამოწვეულია ხალხის ნაკადებით კარიბის რეგიონის ანგლოფონური ქვეყნებიდან, ასევე ესპანეთიდან, ჩინეთიდან, კორეიდან და შედარებით ნაკლები ინგლისიდან.
სქოლიო
კატეგორია:კუბის ქალაქები
მეგი დათეშიძე
მეგი დათეშიძე (დ. 2 ივნისი, 1921, ქუთაისი — გ. 24 იანვარი, 2008) — ქართველი ექიმი, მეცნიერი.
1942 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1943–1944 წლებში იყო თბილისის სახელმწიფო სამედიცინო ინსტიტუტის ფიზიოლოგიის კათედრის უფროსი ლაბორანტი. 1944–1968 წლებში ასისტენტი. 1968 წლის 14 მარტიდან დოცენტი. ავტორია 45 სამეცნიერო ნაშრომის, რომლებიც ეხება საჭმლის მომნელებელი სისტემის რეგულაციას. 1980 წელს გამოქვეყნებული აქვს დამხმარე მეთოდური სახელმძღვანელო „თანაავტორი“. 1951 წლიდან ხელმძღვანელობს კათედრის სასწავლო ნაწილს. მიღებული აქვს საქართველოს სსრ უმაღლესი საბჭოს პრეზიდიუმის საპატიო სიგელი. ექიმ–ფიზიოლოგი, მედიცინის მეცნიერებათა კანდიდატი.
1956 წელს დაიცვა საკანდიდატო დისერტაციის თემა — „სიმპათიკური ნერვული სისტემის როლი კუჭის სეკრეტორულ მოქმედებაში“.
რესურსები ინტერნეტში
კატეგორია:დაბადებული 2 ივნისი კატეგორია:დაბადებული 1921 კატეგორია:გარდაცვლილი 24 იანვარი კატეგორია:გარდაცვლილი 2008 კატეგორია:ქართველი ექიმები კატეგორია:ქუთაისში დაბადებულები
ანზორ გოგიტიძე
ანზორ გოგიტიძე (დ. 5 აგვისტო, 1952, სოფელი გოგინაური, შუახევის რაიონი) — ქართველი თანამდებობის პირი, პედაგოგი, პოლიტიკოსი.
1972 წელს დაამთავრა ქ. ბათუმის პედაგოგიური ინსტიტუტი, აგრეთვე ქ. მოსკოვის საფინანსო-ეკონომიკური ინსტიტუტი სახალხო მეურნეობის დაგეგმვა-ეკონომიკის სპეციალობით. 1999 -2004 წლებში იყო საქართველოს მე-5 მოწვევის პარლამენტის წევრი (შუახევის მაჟორიტარი), საარჩევნო ბლოკი „საქართველოს აღორძინება“.
რესურსები ინტერნეტში
კატეგორია:დაბადებული 5 აგვისტო კატეგორია:დაბადებული 1952 კატეგორია:საქართველოს V მოწვევის პარლამენტის წევრები
ოტუსკო
thumb|290px|right|ოტუსკოს ფანჯრები ოტუსკო ან ოტუსკოს ფანჯრები (Ventanillas de Otuzco) — არქეოლოგიური ძეგლი პერუში, კახამარკის რეგიონის პროვინცია კახამარკაში. იგი ძველი ნეკროპოლია, გამოკვეთილი კლდეში. განეკუთვნება კახამარკის კულტურას.
რესურსები ინტერნეტში
კატეგორია:პერუს არქეოლოგიური ძეგლები
აფხაზეთის ეროვნული ერთიანობის ფორუმი
აფხაზეთის ეროვნული ერთიანობის ფორუმი (რუს. Форум Народного единства Абхазии; ინგლ. The Forum of the National Unity of Abkhazia) — ერთ–ერთი მთავარი ოპოზიციური პარტია სეპარატისტულ აფხაზეთში. მისი ლიდერია ყოფილი ე. წ. ვიცე–პრეზიდენტი და პრეზიდენტობის კანდიდატი რაულ ხაჯიმბა.
ფორუმი დაარსდა 2005 წლის 8 თებერვალს, მასში გაერთიანდა 12 ოპოზიციური პარტია, სოციალურ–პოლიტიკური მოძრაობა, საზოგადოებრივი და ახალგაზრდული ორგიანიზაციები, რომლებიც ასევე აგრძელებდნენ დამოუკიდებელ არსებობას. ფორუმმა, ძირითადად, თავი მოუყარა რაულ ხაჯიმბას მხარდამჭერებს 2004 წლის ე. წ. საპრეზიდენტო არჩევნებში. ხაჯიმბამ წააგო არჩევნები, მაგრამ ვიცე–პრეზიდენტი გახდა მას შემდეგ, რაც არჩევნების შედეგად წარმოქმნილი კრიზისის შემდეგ, დაიდო შეთანხმება ძალაუფლების გაყოფის შესახებ. ფორუმის შექმნის მიზანი იყო ამ შეთანხმების განუხრელი უზრუნველყოფა, პრინციპულ საკითხებში. ფორუმი, თავდაპირველად, იმართებოდა 12 წევრისგან შემდეგარი საკოორდინაციო საბჭოს მიერ, რომელსაც აფხაზეთის სოციალ-დემოკრატიული პარტიის თანათავმჯდომარე, გენადი ალამია ხელმძღვანელობდა.
აფხაზეთის ეროვნული ერთიანობის ფორუმი ჩამოყალიბდა სოციალურ–პოლიტიკურ მოძრაობად 2005 წლის 10 ოქტომბერს და მის თანათავმჯდომარეებად არჩეულ იქნენ ავთანდილ ღურწკაია, ვიტალი გაბნია და დაურ არშბა. 2008 წლის 6 მარტს ფორმი გარდაიქმნა პოლიტიკურ პარტიად, რომლის სათავეშიც ორი თანათავმჯდომარე მოვიდა – დაურ არშბა და ასტამურ ტანია.
2009 წლის 12 დეკემბერს დანიშნული ე. წ. არჩევნებისთვის ფორუმი აპირებდა მხარი დაეჭირა ერთდროულად რაულ ხაჯიმბასა და ზაურ არძინბას კოალიციისთვის, მაგრამ ისინი ვერ შეთანხმდნენ საკითხზე, თუ ვინ გახდებოდა პრეზიდენტი და კოალიციაც ვერ შედგა. 29 ოქტომბრისთვის დანიშნული ფორუმის კონგრესი ვერ ჩატარდა. ხაჯიმბა და არძინბა არჩევნებზე ინდივიდუალურად გავიდნენ, რითაც, მათდა უნებურად, ხელი შეუწყვეს სერგეი ბაგაფშის ხელახლა გაპრეზიდენტებას.
2010 წლის 12 მაისს ჩატარდა აფხაზეთის ეროვნული ერთიანობის ფორუმი კონგრესი, რომლის დროსაც გადაწყდა, რომ პარტიის თავმჯდომარეთა რიცხვი შემცირებულიყო 2–დან 1–მდე, ხოლო თავმჯდომარის მოადგილეთა – 4–დან 2–მდე. რაულ ხაჯიმბა არჩეულ იქნა პარტიის ახალ ლიდერად, ხოლო მის მოადგილეებად – დაურ არშბა და რიტა ლოლუა.
იდეოლოგია
„აფხაზეთის ეროვნული ერთიანობის ფორუმს“ შექმნისას არ გამოუცხადებია თავისი ოფიციალური იდეოლოგიის შესახებ. პარტიის ჩამოყალიბებისას ფორუმის შემადგენლობაში 3 პარტია და 9 სოციალურ - პოლიტიკური ორგანიზაცია გაერთიანდა: აფხაზეთის ეროვნული პარტია, სოციალურ - დემოკრატიული პარტია, რესპუბლიკური პარტია „აფსნი“, სოციალურ - პოლიტიკური მოძრაობა „აიდგილარა“ (ერთიანობა), „აიააირა“ („გამარჯვება“), აფხაზეთის დამცველთა კავშირი და სოციალური მოძრაობა „როდინა“. მიუხედავად მრავალფეროვანი და ეკლექტური შემადგენლობისა, ფორუმის ყველა მონაწილე დამფუძნებელი თანხმდება, რომ აფხაზეთი დემოკრატიული და დამოუკიდებელი რესპუბლიკა უნდა გახდეს. 2008 წლის მარტში, როდესაც საზოგადოებრივ - პოლიტიკური მოძრაობა „აფხაზეთის ეროვნული ერთიანობის ფორუმი“ პოლიტიკურ პარტიად გარდაიქმნა, პარტიის თავმჯდომარის, დაურ არშბას განცხადებით, სოციალ - დემოკრატიულ პარტიასთან სრული სტრუქტურული გაერთიანების შემდეგ, პარტიის მთავარ იდეოლოგიურ მიმართულებად სოციალური დემოკრატია ჩამოყალიბდა. 2010 წლისთვის რაულ ხაჯიმბა გახდა პოლიტიკური პარტიის ხელმძღვანელი, რის შემდეგაც პარტიის იდეოლოგიამ ნაციონალისტური ხასიათი მიიღო. კერძოდ, ხაჯიმბამ ეთნიკურ ქართველებს აუკრძალა აფხაზეთში ჩატარებულ არჩევნებში მონაწიელობის მიღება და, ზოგიერთი წყაროს თანახმად, საპრეზიდენტო არჩევნებში მისი ოპონენტის, ალექსანდრე ანქვაბის წინააღმდეგ ბრძოლაში ულტრანაციონალისტების რესურსებს დაეყრდნო.
პარტიის ისტორია (ისტორიული ეტაპები)
2018 წლის 19 დეკემბერს სოხუმში რესპუბლიკური პოლიტიკური პარტიის „აფხაზეთის ეროვნული ერთიანობის ფორუმის“ XIV ყრილობა გაიმართა. პარტია სამ აქტუალურ საკითხს განიხილავდა: სოციალურ-პოლიტიკური სიტუაცია, „აფხაზეთის ეროვნული ერთიანობის ფორუმი“-ს ახალი ლიდერის და პოლიტსაბჭოს წევრების არჩევა და ყრილობის რეზოლუციის მიღება. კონგრესს ესწრებოდნენ დე ფაქტო პრეზიდენტი რაულ ხაჯიმბა, პარლამენტის წევრები, აფხაზეთის მთავრობისა და საზოგადოების წარმომადგენლები. 2019 წლის 24 ივლისს გაიმართა პარტიის ყრილობა დე ფაქტო საპრეზიდენტო არჩევნებში რაულ ხაჯიმბას დასახმარებლად. საპრეზიდენტო არჩევნებზე რაულ ხაჯიმბამ გაიმარჯვა.
შემადგენლობა და რაოდენობა
პარტიის ამჟამინდელი თავმჯდომარე არის პრეზიდენტის ადმინისტრაციის საექსპერტო დეპარტამენტის ყოფილი ხელმძღვანელი და აფხაზეთის თვითგამოცხადებული რესპუბლიკის ვიცე-პრეზიდენტი ასლან ბარციცი. მმართველი ორგანოა 12 წევრისგან შემდგარი საკოორდინაციო საბჭო.
„აეეფ“-ის მუდმივი მმართველი ორგანოა პოლიტიკური საბჭოს პრეზიდიუმი, რომელიც მოიცავს ფორუმის თანათავმჯდომარეებს, აღმასრულებელ მდივანს, რეგიონული საბჭოებისა და სამდივნოების ხელმძღვანელებს. ფორუმის აღმასრულებელი ორგანოა სამდივნო. 2010 წლის 12 მაისს რაულ ხაჯიმბა პარტიის ლიდერი გახდა და თანამდებობა ეკავა 2015 წლამდე. ვიცე-თავმჯდომარეები იყვნენ რიტა ლოლუა და დაურ არშბა. 2015 წელს პარტიის თავმჯდომარე დაურ არშბა გახლდათ. 2018 წლიდან პარტიას ხელმძღვანელობდა აფხაზეთის თვითგამოცხადებული რესპუბლიკის ყოფილი ვიცე-პრეზიდენტი ასლან ბარციცი.
პარტიის პროგრამა და ქარტია
პარტიის პროგრამა და ქარტია ჩამოყალიბდა პარტიის ყრილობაზე 2005 წელს. პარტიის პროგრამაში მითითებულია შემდეგი ძირითადი ამოცანები:
პარტია ასევე მხარს უჭერს ოლიგარქიული კაპიტალის ხელმისაწვდომობის დახურვას აფხაზეთში და მოითხოვს კანონების მიღებას საკუთრებათა ერთ ხელში კონცენტრაციის წინააღმდეგ. ისინი ითხოვენ პრივატიზაციის შეჩერებას დენაციონალიზაციის მოდელის შემუშავებამდე, რაც ხალხის ინტერესების და საჭიროებების დაცვას უზრუნველყოფს.
პარტია მიიჩნევს, რომ აფხაზეთის მთავარი პრობლემაა "მზარდი კრიმინალი არა მარტო საზოგადოებაში, არამედ ხელისუფლებაშიც". აქედან გამომდინარე, ფორუმი მხარს უჭერს პრეზიდენტის დაქვემდებარების ქვეშ ცენტრალიზებული საგამოძიებო კომიტეტის შექმნას, საკუთრების და შემოსავლების დეკლარირების შესახებ კანონის მიღებას და ბიუჯეტის ხარჯის ეფექტიანი კონტროლისათვის შესაბამისი პალატის შექმნას. ასევე, პარტიის ერთ-ერთი მთავარი მიზანია "აფხაზეთის დამოუკიდებლობის" საერთაშორისო აღიარების მიღწევა.
სიმბოლოები
პარტიის დროშის სიმბოლიკა: პარტიის აბრევიატურა რუსულად «ФНЕА», რომელიც გაერთიანებულია სამი თანაბარი ჰორიზონტალური ზოლით (თეთრი ორ მწვანეს შორის) და პარტიის სრული სახელი აფხაზურად.
სახალხო კრება - აფხაზეთის მესამე მოწვევის პარლამენტი (2002-2007)
აფხაზეთის პარლამენტის 35 დეპუტატიდან 28 დეპუტატი წარმოადგენდნენ პარტიებს „აფხაზეთის ეროვნული ერთიანობის ფორუმი“, "აიტაირა", "ამცახარა" და "ერთიანი აფხაზეთი".
პუელოს ეროვნული პარკი
პუელოს ტბის ეროვნული პარკი (Parque Nacional Lago Puelo) — ეროვნული პარკი არგენტინის პატაგონიაში, ჩუბუტის პროვინციაში. ფართობი 276.74 კმ². შეიქმნა 1991 წელს, უნიკალური ლანდშაფტისა და ფლორის დაცვის მიზნით.
აფხაზეთის ეროვნული ერთიანობის ფორუმი
სახალხო კრება - მეოთხე მოწვევის აფხაზეთის პარლამენტი (2007-2012)
"აფხაზეთის ეროვნული ერთიანობის ფორუმმა" პარლამენტში შვიდი დეპუტატი შეიყვანა.
სახალხო კრება - მეხუთე მოწვევის აფხაზეთის პარლამენტი (2012-2017)
"აფხაზეთის ეროვნული ერთიანობის ფორუმ"-მა თითქმის ყველა ოპოზიციური ძალა გააერთიანა და პარლამენტში ოთხი დეპუტატის შეყვანა შეძლო.
სახალხო კრება - აფხაზეთის პარლამენტი (2017-2022)
პარტიამ „აფხაზეთის ეროვნული ერთიანობის ფორუმი" პარლამენტში 6 დეპუტატის შეყვანა შეძლო.
პუელოს ეროვნული პარკი
რესურსები ინტერნეტში
კატეგორია:არგენტინის ეროვნული პარკები კატეგორია:ჩუბუტის პროვინციის დაცული ტერიტორიები კატეგორია:1971 წელს დაარსებული დაცული ტერიტორიები კატეგორია:არგენტინის ბიოსფერული ნაკრძალები
აფხაზეთის ეროვნული ერთიანობის ფორუმი
აფხაზეთის დე ფაქტო საპრეზიდენტო არჩევნებში მონაწილეობა
პარტია აქტიურად მონაწილეობდა აფხაზეთის საპრეზიდენტო არჩევნებში: პარტია პოლიტიკური მოღვაწეობის დასაწყისიდან სტაბილურად მხარს უჭერდა მხოლოდ ერთ კანდიდატს, რომელიც მოგვიანებით გახდა პარტიის თანათავმჯდომარე და შემდეგ „აფხაზეთის ეროვნული ერთიანობის ფორუმი“-ს თავმჯდომარე - რაულ ხაჯიმბას.
2004
„აფხაზეთის ეროვნული ერთიანობის ფორუმ“-მა მხარი დაუჭირა რაულ ხაჯიმბას კანდიდატურას სოციალურ - პოლიტიკურ მოძრაობის სახელით, მაგრამ კანდიდატმა ვერ მიიღო საკმარისი ხმების რაოდენობა.
2009
არჩევნებამდე 2009 წლის 12 დეკემბერს, პოლიტიკურმა პარტიამ რაულ ხაჯიმბას და ზაურ არძინბას კანდიდატურა წარადგინა, თუმცა პარტიაში არსებული შიდა წინააღმდეგობებისა და იმ დაპირისპირების გამო, 29 ოქტომბერს დაგეგმილი ყრილობა გაუქმდა, რის შემდეგაც ხაჯიმბა და არძინბა ცალ-ცალკე გავიდნენ არჩევნებზე და მე-2 და მე-3 ადგილები დაიკავეს.
სამადაბადი (გორანბოი)
სამადაბადი  (Səmədabad) — სოფელი აზერბაიჯანში, გორანბოის რაიონში. მოსახლეობის რაოდენობა  —  1 245 კაცი.
აფხაზეთის ეროვნული ერთიანობის ფორუმი
2011
„აფხაზეთის ეროვნული ერთიანობის ფორუმი“ პრეზიდენტის პოსტზე რაულ ხაჯიმბას კანდიდატურას მხარს უჭერდა. მაგრამ ხაჯიმბამ ხმების საკმარისი რაოდენობა ვერ მიიღო.
სამადაბადი (გორანბოი)
რესურსები ინტერნეტში
კატეგორია:გორანბოის რაიონის სოფლები
აფხაზეთის ეროვნული ერთიანობის ფორუმი
2014
ვადამდელი საპრეზიდენტო არჩევნების დროს პარტიამ მხარი დაუჭირა თავისი თავმჯდომარის რაულ ხაჯიმბას კანდიდატურას. რაც მას ხმების 50,57%-ის მოპოვებაში და არჩევნებში გამარჯვებაში დაეხმარა.
2019
პარტიამ მხარი დაუჭირა რაულ ხაჯიმბას კანდიდატურას, რომელმაც ხმების 4,7.39%-ით გაიმარჯვა.
ურთიერთობა სხვა პარტიებთან
სხვა პარტიებთან ურთიერთობა პარტიის ჩამოყალიბებისთანავე დაიწყო, რადგან "ეროვნული ერთიანობის ფორუმი“ სხვადასხვა პარტიების შერწყმისა და კონსოლიდაციის შედეგად დაფუძნდა.
ოპოზიციაში საქმიანობის დროს „აეეფ“ ლიდერები გაერთიანებულნი იყვნენ ოპოზიციური პოლიტიკური პარტიებისა და მოძრაობების საკოორდინაციო საბჭოში. საბჭო აერთიანებდა შემდეგ ძალებს: "აფხაზეთის ეროვნული ერთიანობის ფორუმი", აფხაზეთის ეკონომიკური განვითარების პარტია "ერთიანი აფხაზეთი" და აფხაზეთის სახალხო პარტია, საზოგადოებრივი მოძრაობა "აჰატა", "არუაა" და "აბაში" და სამოქალაქო კავშირი "კანონის უზენაესობისთვის, სტაბილურობისა და დემოკრატიისათვის "და პატრიოტული მოძრაობა"ახალგაზრდა აფხაზეთი". ყველა აღნიშნულმა პარტიამ ხელი მოაწერა თანამშრომლობის ხელშეკრულებას ერთობლივი გადაწყვეტილებების მიღების მექანიზმისა და სამოქმედო პროგრამის შემუშავების შესახებ. საკოორდინაციო საბჭო გეგმავდა ერთობლივი პოლიტიკური პლატფორმის ჩამოყალიბებას, რომელიც მიზნად დაისახავდა: საზოგადოებაში კრიზისების დაძლევასა და პოლიტიკური და ეკონომიკური რეფორმების ჩატარებისთვის შესაბამისი გარემოს უზრუნველყოფას, ქვეყანაში სოციალურ-პოლიტიკური სიტუაციის შესახებ კოორდინირებული პოზიციებით გამოსვლასა და სახელმწიფო მოწყობის შესახებ აქტუალური საკითხებზე ერთობლივი გადაწყვეტილებების შემუშავებას, პოლიტიკური ქმედებების ერთობლივად განხორციელებასა და მთავრობასთან დიალოგის წარმოებას, საერთო ძალისხმევით აფხაზეთის რესპუბლიკის კონსტიტუციის შესაბამისად მოქალაქეთა უფლებებისა და თავისუფლებების დაცვას.
სქოლიო
კატეგორია:აფხაზეთის სეპარატისტული პოლიტიკური პარტიები
ნერეიდა (თანამგზავრი)
ნერეიდა - პლანეტა ნეპტუნის თანამგზავრი; ერთადერთი თანამგზავრი მზის სისტემაში, რომელსაც ძლიერ წაგრძელებული ორბიტა აქვს; აღმოაჩინა ამერიკელმა ასტრონომმა ჯ. ჰ. კოიპერმა 1949 წ. (ბერძნული მითოლოგიის ნერეიდების სახელის მიხედვით).
მენაშა (უისკონსინი)
მენაშა (Menasha) — ქალაქი აშშ-ში, უისკონსინის შტატში. შედის კალუმეტის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 17 353 ადამიანს შეადგენდა, სიმჭიდროვე 1,111,1 კაცი/კმ². ფართობი 19,48 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 19,48 კმ²-ს შეადგენდა. აქედან ხმელეთს 15,62 კმ², წყალს კი 3,86 კმ² უჭირავს.
სქოლიო
კატეგორია:კალუმეტის ოლქის ქალაქები
ახალი ზელანდია 1960 წლის ზაფხულის ოლიმპიურ თამაშებზე
ახალმა ზელანდიამ ზაფხულის ოლიმპიურ თამაშებზე მეცხრედ იასპარეზა 1960 წელს, იტალიის დედაქალაქ რომში. ამ თამაშებზე მათ 2 ოქროსა და 1 ბრინჯაოს მედალი მოიპოვეს.
რესურსები ინტერნეტში
კატეგორია:ქვეყნები 1960 წლის ზაფხულის ოლიმპიურ თამაშებზე კატეგორია:ახალი ზელანდია ზაფხულის ოლიმპიურ თამაშებზე კატეგორია:ოკეანეთის ქვეყნები ზაფხულის ოლიმპიურ თამაშებზე
გურამ გაბაშვილი
გურამ გაბაშვილი (დ. 5 აპრილი, 1926, ქუთაისი — გ. 2003) — ქართველი მხატვარი.
1953 წელს დაამთავრა თბილისის სახელმწიფო უნივერსიტეტის ისტორიის ფაკულტეტი.
1955 წლიდან მონაწილეობდა გამოფენებში.იყო თანამედროვე ქართული ჭედური ხელოვნების ერთ–ერთი ფუძემდებელი. მისი ცნობილი ნამუშევრებია: „ლილე“ (1967), „მზე დედაა ჩემი, მთვარე მამა–ჩემი“ (1975), „დავით აღმაშენებელი“ (1979), „ბერიკაობა“ (1980), „ყეენობა“ (1988) და სხვ. მიღებული აქვს ნადირობისადმი მიძღვნილი მსოფლიო გამოფენის დიპლომი. ქართული ჭედური ხელოვნების ერთ-ერთი ამაღორძინებელი.
რესურსები ინტერნეტში
კატეგორია:დაბადებული 5 აპრილი კატეგორია:დაბადებული 1926 კატეგორია:გარდაცვლილი 2003 კატეგორია:ქართველი მხატვრები კატეგორია:ქუთაისში დაბადებულები
Formica trigona
Formica trigona — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ალექსანდერდორფი
ალექსანდერდორფის გერმანული ეკლესია, რომელიც [[1946-1947 წლებში მარჯანიშვილის მოედნის რეკონსტრუქციის დროს საბჭოთა ხელისუფლებამ გერმანელ სამხედრო ტყვეებს დაანგრევინა|მინიატიურა]] ალექსანდერდორფი (Alexanderdorf, ალექსანდრეს სოფელი) — ვიურტემბერგიდან გადმოსახლებული გერმანელების კოლონია ძველი თბილისის მახლობლად, სოფელ კუკიის მიმდებარე ტერიტორიაზე. დაარსდა 1818 წელს და რუსეთის იმპერატორის ალექსანდრე I-ის პატივსაცემად ალექსანდერდორფი ეწოდა. 1916-1918 წლებში ალექსანდერსდორფს ალექსანდროვსკოე ეწოდებოდა, 1923 წელს კი დასახლებას საბჭოთა ხელისუფლებამ ლიბკნეხტსდორფი დაარქვა.
1824 წელს კუკია და ალექსანდერდორფი ოფიციალურად თბილისს მიაკუთვნეს, თუმცა დასახლება კიდევ დიდხანს ატარებდა სოფლის იერს. 1836 წლისთვის ალექსანდერდორფში 152 გერმანელი ცხოვრობდა. დასახლება განსაკუთრებით გაიზარდა 1880-იან წლებში ვერის ხიდის (ახლანდელი გალაკტიონის ხიდი) გახსნის შემდეგ. ამ მიდამოებზე სწრაფად გავრცელდა ურბანული განაშენიანების წესები, სოფლის მთავარმა გზამ ქუჩის სახე მიიღო და ერთ დროს ვრცელი ბაღები მნიშვნელოვნად შემცირდა.
ლიტერატურა
კატეგორია:კავკასიელი გერმანელები კატეგორია:საქართველოს ისტორიული სოფლები თბილისის ტერიტორიაზე
არდალიონ მიქაბერიძე
არდალიონ მიქაბერიძე (დ. 2 ივნისი, 1986) — ქართველი ფეხბურთელი, პოზიციით მეკარე. ამჟამად უგუნდოდ, ბოლოს ირიცხებოდა ფოთის „კოლხეთის“ შემადგენლობაში.
რესურსები ინტერნეტში
კატეგორია:დაბადებული 1992 კატეგორია:ქართველი ფეხბურთელები კატეგორია:ვიტ ჯორჯიას ფეხბურთელები კატეგორია:ფოთის კოლხეთის ფეხბურთელები კატეგორია:დაბადებული 2 ივნისი
ლუდვიგ მის ვან დერ როე
thumb| thumbnail|300px|საცხოვრებელი ბინები ჩიკაგოში. ლუდვიგ მის ვან დერ როე (Ludwig Mies van der Rohe, ნამდვილი სახელი Maria Ludwig Michael Mies — მარია ლუდვიგ მიქაელ მისი; დ. 27 მარტი, 1886, აახენი – გ. 17 აგვისტო, 1969, ჩიკაგო) — გერმანელი არქიტექტორი-მოდერნისტი, ფუნქციონალიზმის წამყვანი წარმომადგენელი. ალვარ აალტოს, ფრენკ ლოიდ რაიტს, ვალტერ გროპიუსისა და ლე კორბუზიესთან ერთად ის მიიჩნევა მოდერნისტული არქიტექტურის პიონერად.
მისი დიდი სურვილი იყო აღმოეჩინა და დაემკვიდრებინა ახალი არქიტექტურული სტილი, რომელიც იქნებოდა თანამედროვეობის სრული ანასახი, როგორც კლასიკური და გოთიკური სტილი იყო საკუთარი ეპოქისთვის. მის მიერ დაპროექტებული შენობები კეთდებოდა თანამედროვე, სრულიად ახალი მასალებით, როგორიცაა სამრეწველო ფოლადი და მინის ფირფიტები. ის მიისწრაფვოდა მყარი ფორმებისაკენ ექსტერიერში და თავისუფალი სივრცისკენ ინტერიერში, რაც მიიღწეოდა სრულყოფილი და მარტივი ფორმებით. ის ხშირად ასოცირებულია მის საყვარელ აფორიზმებთან „ნაკლები არის მეტი“ („Less is more“) და „ღმერთი დეტალებშია“ (God is in the details").
ბიოგრაფია
პროფესიული განათლება არ მიუღია. 1905 წლიდან მუშაობდა ბერლინში ბ. პაულის (1907 წლამდე) და პ. ბერენსის (1908–1912) სახელოსნოებში. 1910-იან წლებში იყო ნეოკლასიციზმის მიმდევარი. ამ პერიოდის ნამუშევარია პერლსის სახლი ბერლინში (1911). მასზე დიდი გავლენა იქონია ფ.ლ. რაიტის და ჰ.პ. ბერლაგეს შემოქმედებამ. 1920-იან წლებში იყო ფუნქციონალიზმის წამყვანი წარმომადგენელი. 1919–1924 წლებში შეიმუშავა ექსპერიმენტული პროექტების სერია, მათ შორის შემინული ცათამბრჯენებისა. 1926 წელს შექმნა კარლ ლიბკნეხტის და როზა ლუქსემბურგის ექსპრესიონისტული ხასიათის ძეგლი ბერლინში. 1927 წელს ხელმძღვანელობდა საცხოვრებელი ბინების საერთაშორისო გამოფენას შტუტგარტში. აქ დაამუშავა დაბა ვაისენჰოფის გენერალური გეგმა. ჰოლანდიური ჯგუფის, „სტილის“ გავლენით მუშაობდა ფორმალურ-ესთეტიურ პრობლემებზე. 1929 წელს შექმნა გერმანის პავილიონი ბარსელონის მსოფლიო გამოფენაზე. 1930–1933 წლებში იყო ბაუჰაუსის დირექტორი.
1938 წლიდან მუშაობდა აშშ-ში. 1938–1958 წლებში იყო ილინოისის ტექნოლოგიური ინსტიტუტის არქიტექტურის ფაკულტეტის დირექტორი. ავტორია ამავე ინსტიტუტის არქიტექტურული კომპლექსისა ქალაქ ჩიკაგოში (1942). 1950-იან წლებში წამოაყენა უნივერსალური არქიტექტურული ფორმის იდეა. ესაა ერთიანი შიდა სივრცე, რომელიც იძლევა ინტერიერში შემდგომში ცვლილებების შეტანის მაქსიმალურ შესაძლებლობას. ასეთია ფარნსუორთის სახლი, (ფოქს-რივერი, ილინოისი, 1946–1950), საცხოვრებელი სახლი ლეიკ-შორ დრაივზე (ჩიკაგო, 1950–1951) და კომონუელს პრომენადზე (ჩიკაგო, 1957). სხვა ნამუშევრებია საოფისე შენობა სიგრემ-ბილდინგი ნიუ-იორკში (1958), დომინიონ-სენტერი ტორონტოში (1967). უკანასკნელი მნიშვნელოვანი ნამუშევარია ახალი ეროვნული სამხატვრო გალერეა ბერლინში (1968).
სქოლიო
კატეგორია:გერმანელი არქიტექტორები კატეგორია:ბაუჰაუზი კატეგორია:დაბადებული 1886 კატეგორია:გარდაცვლილი 1969 კატეგორია:დაბადებული 27 მარტი კატეგორია:გარდაცვლილი 17 აგვისტო
დუმალინაო
დუმალინაო (ოფიციალურად დუმალინაოს მუნიციპალიტეტი; Lungsod sa Dumalinao; Bayan ng Dumalinao) ― მეოთხე კლასის მუნიციპალიტეტი სამხრეთ ზამბოანგის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 32 928 ადამიანს შეადგენს. მოიცავს 30 ბარანგაის.
სქოლიო
კატეგორია:სამხრეთ ზამბოანგის მუნიციპალიტეტები
ბესასი
ბესასი  — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის სიერა-დე-ალბარასინის კომარკის შემადგენლობაში. ფართობი — 26,3 კმ². მოსახლეობა — 67 კაცი (2020 წ.).
სქოლიო
კატეგორია:ტერუელის მუნიციპალიტეტები
ალაფანკვარა
ალაფანკვარა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (სომხური ათარის თემი), მდინარე თოუმიშის ზემოწელში. ზღვის დონიდან 190 მ, შავი ზღვიდან 15 კმ, ოჩამჩირიდან 27 კმ. 2008 წლიდან ოკუპირებულია რუსეთის ფედერაციის მიერ.
სქოლიო
კატეგორია:სომხური ათარის თემის სოფლები
სერგი რადონეჟელი
სერგი რადონეჟელი (Сергий Радонежский; დ. 3 მაისი, 1314 — გ. 25 სექტემბერი, 1392) — რუსი მართლმადიდებელი ეკლესიის წმინდანი, ხსენების დღე არის ძველი სტილით 25 სექტემბერი, ახალი სტილით - 8 ოქტომბერი.
ცხოვრება
დაახლოებით 1328 წელს მომავალი წმინდანის დედ-მამა რადონეჟში გადასახლდა. როდესაც უფროსი ვაჟიშვილები დაოჯახდნენ, ღირსმა კირილემ და მარიამმა ხოტკოვის ღვთისმშობლის საფარველის სახელობის სავანეში სქემა შეიმოსეს და მალე უფლისთვის სათნო ღვაწლში მიიცვალნენ. ამის შემდგომ ბართლომემ დაუტევა ეს სოფელი და დაქვრივებულ, შემდეგ კი ბერად შემდგარ უფროს ძმასთან, სტეფანესთან ერთად რადონეჟისგან 10 ვერსის დაშორებით, მდინარე კონჩურასთან დაემკვიდრა. ძმებმა ტყე გაკაფეს და აქ საკუთარი ხელით ააგეს სეკანები და მცირე ტაძარი, რომელიც ყოვლადწმიდა სამების სახელზე ეკურთხა. ასე ჩაეყარა საფუძველი წმინდა სერგის ლავრას. სტეფანემ ვერ გაუძლო განდეგილობის სიმძიმეს და მოსკოვის ღვთის განცხადების სავანეს მიაშურა, მარტო დარჩენილი ბართლომე კი 1337 წლის 7 ოქტომბერს ბერად აღიკვეცა სერგის სახელით.
ღირსმა მამამ კიდევ უფრო გაამკაცრა ღვაწლი. წმიდანის სენაკის წინ ხშირად დაძრწოდნენ გარეული მხეცები, მაგრამ ნეტარს არაფერს ვნებდნენ. ერთხელ წმინდა სერგიმ სენაკთან მოსულ დათვს პური აჭამა, რის შემდეგაც მხეცი ხშირად აკითხავდა ხოლმე. ორი წელი დაჰყო წმინდა მამამ სრულიად მარტოდმარტო, შემდგომ კი, თანდათან მის ირგვლივ მონზავნური ცხოვრების მსურველებიც შემოიკრიბნენ. ერთხელ, როდესაც ნეტარი, ღამით, სენაკში ლოცვად დამდგარი, უფალს ავედრებდა თავის საძმოს, გაისმა ხმა: „სერგი!“ გაკვირვებულმა წმინდანმა პირჯვარი გადაისახა, სარკმელი გამოაღო და თვალისმომჭრელი ნათლის ფონზე იხილა მშვენიერ ფრინველთა სიმრავლე, რომელთაც გადაეფარათ ლავრა და მისი შემოგარენი. ზეგარდმო ხმამ განაგრძო: 1354 წელს, ხანგრძლივი და მხურვალე ვედრების შემდეგ, სავანის ბერებმა წმინდანი წინამძღვრობაზე დაითანხმეს. ვოლინელმა ეპისკოპოსმა ათანასემ მღვდელმონაზვნად დაასხა მას ხელი და იღუმენადაც დაადგინა.
ნეტარი სერგისა და მისი ძმების სიწმიდით გაბრწყინებულმა ცხოვრებამ თანდათან მიიპყრო თანამედროვეთა ყურადღება და მალე ლავრამ მთელს რუსეთში გაითქვა სახელი. წმინდანის სულიერ შვილთაგან ბევრი ბოიარი და თავადი მონასტერს თავისი ქონების ნაწილს სწირავდა, რამაც შესაძლებელი გახადა ახალი, უფრო დიდი ტაძრის აშენება. სავანის სახსრები იზრდებოდა, მაგრამ წმინდა სერგი და მისი ძმები კვლავ ძველებურ სიღატაკეში ცხოვრობდნენ. მდიდარ შემოწირულობებს იღუმენი საქველმოქმედო საქმეებს ახმარდა. განსაკუთრებულ მამობრივ სიყვარულს იჩენდა იგი ობოლთა, გლახაკთა, უპოვართა და მონასტერს შემოვედრებულ მწირთა მიმართ. შიმშილობის ჟამს წმიდანი აღებდა სავანის ბეღლებს და უხვად ურიგებდა ხორბალს დამშეულებს... ნეტარ ალექსის, მოსკოვის მიტროპოლიტს სურდა, სიკვდილის წინ მღვდელმთავრის ტახტი ღირსი სერგისათვის გადაებარებინა, მაგრამ წმიდანმა მტკიცე უარი განაცხადა - თავი ასეთი მაღალი ხარისხისათვის უღირსად მიიჩნია.
წმინდა ცხოვრებისა და დაუცხრომელი ღვაწლისათვის ნეტარი სერგი უფალმა განჭვრეტისა და სასწაულთქმედების ნიჭით დააჯილდოვა. წინასწარმცნობელმა მამამ ურდოსთან ბრძოლის წინ აკურთხა კეთილმსახური მთავარი დიმიტრი დონელი (ხს. 1 ივნისს), მთელი რუსული მხედრობით და თათრებზე გამარჯვება უწინასწარმეტყველა.
სიკვდილის წინ წმინდა მამა ღირს იქმნა ღვთისმშობლის სასწაულებრივი გამოცხადებისა. ზეციური ნათლით გაბწყინებული ყოვლადწმიდა ქალწული წმინდა მოციქულების, პეტრესა და იოანე ღვთისმეტყველის თანხლებით წარმოუდგა ნეტარს თავის სენაკში და მისი დაარსებული სავანის აყვავება აღუთქვა. წმინდა სერგიმ 1392 წლის 25 სექტემბერს მშვიდობით შეჰვედრა სული უფალს. მისი ცხედარი სავანის ტაძრის სამხრეთ კედელთან, საკურთხევლის მახლობლად დაკრძალეს.
კოჟაი-ისკიე-ვერშინი
კოჟაი-ისკიე-ვერშინი (Кожай-Ыкбашы; Кожай-Икские Вершины) — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
სერგი რადონეჟელი
ცხოვრება
1408 წელს, როდესაც მოსკოვი და მისი შემოგარენი თათართა ურდოებმა მოაოხრეს, წმიდა სამების ლავრაც დაიწვა და დაცარიელდა. უსჯულოთა მოსალოდნელი თავდასხმის წინა ღამეს ღირსი სერგი ეჩვენა თავის მოწაფესა და მემკვიდრეს - იღუმენ ნიკონს, აუწყა მოსალოდნელი უბედურების შესახებ და თან დაამშვიდა - განსაცდელი დროებითია, სავანე აღდგება, კიდევ უფრო აყვავდება და აღორძინდებაო. შემდგომ, წმიდა სამების ახალი ტაძრის მშენებლობის დაწყებამდე ნეტარი მამა ერთ კეთილმსახურ ერისკაცს წარმოუდგა და სთხოვა, ძმებისთვის ეუწყებინა: „რატომ მაჩერებთ ამდენი ხანი კუბოში, სადაც მიწა მფარავს და წყალი მაწუხებს“. ეკლესიის საძირკვლის გათხრისას მუშები გადააწყდნენ წმიდანის ლუსკუმას, რომლის ირგვლივ, მართლაც წყალი იდგა.
კოჟაი-ისკიე-ვერშინი
2010 წლის მონაცემებით სოფელში ცხოვრობს 275 ადამიანი. რაიონულ ცენტრ ბიჟბულიაკიდან დაშორებულია 28 კილომეტრით.
სერგი რადონეჟელი
ცხოვრება
1422 წლის 5 ივლისს მღვდელმსახურთა დასის, დიდებულებისა და ხალხის სიმრავლის თანდასწრებით პატივით ამოასვენეს ნეტარი მამის ნაწილები. როდესაც კუბო გახსნეს, საოცარი კეთილსურნელება ამოიფრქვა - არა მარტო ცხედარს, წმიდა სერგი რადონეჟელის სამოსელსაც კი არ დასტყობოდა გახრწნის კვალი.